Vakar gimusi

Vakar gimusi () – 1950 m. JAV filmas, komedinė drama. Režisierius – George Cukor, scenarijus grįstas 1946 m. Garsono Kenino (Garson Kanin) to paties pavadinimo pjese. Pagrindinius vaidmenis atliko Judy Holliday, Broderick Crawford ir William Holden.

1993 m. JAV nufilmuotas to paties pavadinimo perdirbinys.

 Siužetas 
Milijonierius Haris Brokas (Harry Brock), grubokas tipas, nepasižymintis subtiliomis manieromis, atvyksta į Vašingtoną. Haris savo verslo labui rengiasi papirkti keletą politikų. Be to, Haris į sostinę atsiveža savo meilužę Bilę Daun (Billie Dawn). Mergina atitinka Harį, ji – gana žemiška būtybė, bet Haris nori nusamdyti repetitorių, kuris ją išmokytų gerų manierų ir deramo elgesio visuomenėje.

Žurnalistas Polas Verolis (Paul Verrall) pradeda mokyti Bilę ir labai greitai ji padaro didelę pažangą. Pasirodo, gražuolė blondinė pasižymi aštriu protu ir verslumu. Bilė ir Polas pamilsta vienas kitą. Tuo metu Haris lengvabūdiškai perrašo didelę savo turto dalį Bilei, taip siekdamas išvengti mokesčių. Meilužiai sukurpia planą, kaip atsikratyti magnato įtakos ir tapti laisviems.

 Aktoriai 
 Judy Holliday – Billie Dawn
 Broderick Crawford – Harry Brock
 William Holden – Paul Verrall
 Howard St. John – Jim Devery
 Frank Otto – Eddie, Harry’io tarnas
 Larry Oliver – kongresmenas Norval Hedges
 Barbara Brown – ponia Anna Hedges
 Grandon Rhodes – Sanborn, viešbučio vadovas
 Claire Carleton – tarnaitė Helen

 Kritikų atsiliepimai 
Kritikai filmą įvertino daugiausia palankiai. Remdamasi 38 recenzijomis, įvertinimų apibendrinimo svetainė „Rotten Tomatoes“ filmui suteikė 97% reitingą.

 Apdovanojimai ir nominacijos 
 Apdovanojimas Kategorija Nominantai Rezultatas „Oskaras“ Geriausias filmas S. Sylvan Simon  Geriausias režisierius George Cukor  Geriausia aktorė Judy Holliday  Geriausias scenarijus Albert Mannheimer  Geriausias kostiumų dizainas – nespalvotas kinas Jean Louis  „Auksinis gaublys“ Geriausias filmas – drama  Geriausia kino aktorė – drama Judy Holliday  Geriausia kino aktorė – miuziklas arba komedija  Geriausias kino režisierius George Cukor  Jussi apdovanojimas Geriausia užsienio aktorė Judy Holliday  Nacionalinė filmų išsaugojimo taryba Nacionalinis kino registras  Niujorko kino kritikų būrelio apdovanojimai Geriausia aktorė Judy Holliday  Venecijos tarptautinis kino festivalis „Auksinis liūtas“ George Cukor  Amerikos scenaristų gildijos apdovanojimai Geriausias Amerikos komedijos scenarijus Albert Mannheimer 
Amerikos kino institutas filmą yra įtraukęs į šiuos sąrašus:
 2000: 100 juokingiausių amerikietiškų filmų per 100 metų pagal Amerikos kino institutą – #24
 2005: 100 žinomiausių citatų iš amerikietiškų filmų per 100 metų pagal Amerikos kino institutą:
 Billie Dawn: „Ar padarytumei man paslaugą, Hari? Krisk negyvas!“ – nominuota
 2008: 10-ies klasikinių žanrų 10 geriausių amerikietiškų filmų pagal Amerikos kino institutą:
 Nominuotas kaip romantinės komedijos filmas

 Nuorodos 
 Ištrauka iš filmo „Vakar gimusi“ („YouTube“ kanalas, anglų k.)
Kategorija:1950 filmai
Kategorija:JAV filmai
Kategorija:Komedijos
Kategorija:Columbia Pictures filmai

 Išnašos